text: Pas-problemer i Billund 
  03 juli 2012 kl. 13.46
  I Billund Lufthavn har ny EU-regel givet stor travlhed på den lokale politistation, skriver Flensborg Avis.
  Ikke alle forældre har husket, at børn under 15 år fremover skal have deres eget pas. Tidligere kunne børnene blot skrives ind i forældrenes pas, men det er langt fra alle, der har husket at udstyre børne med deres eget pas
  
  Midlertidige pas 
  - Vi stødt på mange familier, hvor børn under 15 år ikke har haft deres eget pas. Indtil videre er det dog lykkedes at få lavet provisoriske pas til dem på den lokale politistation, så ingen har endnu fået deres ferie ødelagt, siger den stedfortrædende lufthavnschefAnders Nielsen til Flensborg Avis.
  
  Pas på - ikke altid tid 
  Han pointerer dog, at folk generelt ikke kan kalkulere med at få lavet et midlertidigt pas. Nogle gange vil der simpelthen ikke være tid til det før flyafgang, og der er også en helt anden situation, der kan forhindre et nødpas.
  - Ved delebørn skal begge forældre skrive under på det provisoriske pas, og så er der problemer, siger Anders Nielsen.
  
  Én person - ét pas 
  Baggrunden for, at børn under 15 år ikke længere kan rejse uden eget pas, er en EU-forordning, som blandt andet indeholder et princip om én person - ét pas. Formålet er at gøre det vanskeligere at forfalske og misbruge pas.
  